**BILJEŠKE UZ KONSOLIDIRANE FINANCIJSKE IZVJEŠTAJE**

**za razdoblje od 01. siječnja do 30. lipnja 2022. godine**

|  |  |
| --- | --- |
| Naziv obveznika: | GRAD SISAK |
| Broj RKP-a: | 28854 |
| Sjedište obveznika: | SISAK |
| Matični broj: | 02553040 |
| Adresa sjedišta obveznika: | Rimska 26 |
| OIB: | 08686015790 |
| Razina: | 23 |
| Razdjel: | 000 |
| Šifra djelatnosti prema NKD-u 2007: | 8411 |
| Šifra grada/općine: | 391 |

Proračunski korisnici koji su obuhvaćeni konsolidacijom su:

1. Dječji vrtić Sisak Novi
2. Dječji vrtić Sisak Stari
3. Gradski muzej Sisak
4. Narodna knjižnica i čitaonica V. Gotovac
5. Gradska galerija Striegl
6. Dom kulture Kristalna kocka vedrine
7. Športsko rekreacijski centar
8. Javna vatrogasna postrojba Grada Siska
9. Osnovna škola Braća Bobetko
10. Osnovna škola Braća Ribar
11. Osnovna škola Budaševo – Topolovac – Gušće
12. Osnovna škola 22. lipnja
13. Osnovna škola Galdovo
14. Osnovna škola Ivana Kukuljevića
15. Osnovna škola Ivana Antolčića Komarevo
16. Osnovna škola Sela
17. Osnovna škola Viktorovac

**Bilješke uz Izvještaj o prihodima i rashodima, primicima i izdacima – Obrazac PR-RAS**

1. Šifra 611 Porez i prirez na dohodak – ostvaren je u iznosu od 52.778.448,88 kn i viši je za 15,2% u odnosu na isto razdoblje prethodne godine zbog povećanog broja zaposlenih na tržištu rada.
2. Šifra 613 Porez na imovinu – ostvaren je u iznosu od 3.145.858,06 kn što je za dva puta veći u odnosu na isto razdoblje prethodne godine zbog bitno povećanog prihoda od porezu na promet nekretnina, gdje je u prvih šest mjeseci ove godine pojačana prodaja nekretnina nego u istom razdoblju prethodne godine.
3. Šifra 614 Porez na robu i usluge – ostvaren je u iznosu od 443.715,37 kn i veći je za tri puta u odnosu na isto razdoblje prethodne godinu i to zbog bitno povećanog prihoda od poreza na potrošnju alkoholnih i bezalkoholnih pića u ugostiteljskim objektima na što je djelomično imalo i utjecaj popuštanja covid mjera, nego u istom razdoblju prethodne godine.
4. Šifra 634 Pomoći od izvanproračunskih korisnika – ostvarene su u iznosu od 2.670.524,41 kn, što je za 24,4% manje nego prethode godine u istom razdoblju jer se radi o manjim uplatama od strane Hrvatskog zavoda za zapošljavanje jer je smanjenje broj radnika na javnim radovima u prvih šest mjeseci 2022. godine.
5. Šifra 638 Pomoći temeljem prijenosa EU sredstava iznose 3.920.348,17 kn i manje su u odnosu na isto razdoblje prethodne godine za 22,6 %, iz razloga jer se radi o isplati završnih zahtjevima za nadoknadu sredstava za projekte koji su počeli u prethodnim godinama kada su sredstva povrata po ZNS-ovima bila veća. Od projekta od strane proračunskih korisnika u školstvo radi se o projektu Rukom po ruku.
6. Šifra 641 Prihodi od financijske imovine – ostvareni su u iznosu od 418.577,17 kn, odnosno veći su za 32,8% zbog naplate prihoda od zateznih kamata, konkretno zatezne kamate na komunalnu naknadu.
7. Šifra 642 Prihodi od nefinancijske imovine – ostvareni su u iznosu 5.166.227,93 kn, što čini veći prihod za 79,2% u odnosu na prethodnu godinu za isto razdoblje, a najveći efekt je kod Grada Siska u naknadi za korištenje nefinancijske imovine konkretno u naplati naknade za korištenje prostora Termoelektrane koja je dva puta veća u prvih šest mjeseci 2022. godine, nego u 2021. godini, zatim dio povećanja se odnosi i na prihode od zakupa i iznajmljivanja imovine od poslovnih objekata i zakupa terasa. Kod proračunskog korisnika Narodna knjižnica i čitaonica V. Gotovac prihodi od prodaje kratkotrajne nefinancijske imovine odnose se na uručene nagrade pobjednicima gradskog i županijskog Natjecanja u čitanju naglas koje nisu realizirane 2021. godine zbog epidemioloških mjera.
8. Šifra 651 Upravne i administrativne pristojbe – ostvaren je u iznosu od 220.901,16 kn, odnosno 46,1% je manje ostvarenje nego prethodne godine u istom razdoblju. U prvih šest mjeseci 2022. godine u odnosu na isti period 2021. godine - iako je riješeno više građevinskih dozvola, manji je udio građevina 1. skupine, te građevina s većom vrijednosti procijenjenih troškova građenja o čemu ovisi visina građevinskih pristojbi; iako je riješeno veći broj predmeta u lokacijskih dozvola manji je udio građevina većeg obuhvata o čemu ovisi visina građevinskih pristojbi; iako je riješen veći broj predmeta uporabnih dozvola za određene građevine, dio predmeta je riješen obustavom. Isto tako prema zadnjoj izmjeni Uredbe o upravnim pristojbama za izdavanje uporabnih dozvola za određenu građevinu oštećenu potresom koja se nalazi na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, a na kojoj se ostvaruju određena prava sukladno zakonu koji uređuje obnovu zgrada uslijed prirodne nepogode ili katastrofe proglašene na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, ne plaća se upravna pristojba.
9. Šifra 652 Prihodi po posebnim propisima – ostvareni su u iznosu od 8.978.867,20 kn i veći su za 13,5% u odnosu na isto razdoblje u prethodnoj godini zbog većeg prihoda od šumskog doprinosa koji je za dva puta veći u ovoj godini, te na refundacije po pitanju naplata šteta od osiguravajućih društva Gradu Sisku, zatim većim prihodima od sufinanciranja cijene usluge kod škola i vrtića radi većeg broja realiziranih školskih i vrtićkih aktivnosti i redovitog odvijanja programa koji su prošle godine bili ograničeni zbog pandemije Covid-19 i potresa, a tako isto i kod ostalih proračunskih korisnika.
10. Šifra 653 Komunalni doprinosi i naknade – ostvareni su u iznosu od 28.317.744,01 kn i veći su za 11,4% u odnosu na isto razdoblje prethodne godine i to u napaliti komunalnog doprinosa i komunalne naknade. U prošloj godini bila su određena oslobođenja po pitanju plaćanja komunalne naknade zbog covida i potresa.
11. Šifra 661 Prihod od prodaje proizvoda i robe te pruženih usluga – ostvareni su u iznosu od 2.233.727,89 kn i veći su za 40,8%. Radi se o prihodima Grada Siska gdje imamo povećanje naplate prihoda od naplate eksternih računa na gradskim blagajnama naspram prethodnog razdoblja u prošloj godini s obzirom da je u prošloj godini građani su bili oslobođeni plaćanja određenih eksternih računa (npr. račun za električnu energiju) i povećani su prihodi proračunskih korisnika, unutar kojih prihod od prodaje usluga je najveći za proračunskog korisnika Športsko rekreacijskog centra i Javne vatrogasne postrojbe.
12. Šifra 663 Donacije od pravnih i fizičkih osoba izvan općeg proračuna i povrat donacija po protestiranim jamstvima ostvareno je smanjenje od 99,1% i iznose 191.854,07 kn, efekt smanjenja se odnose na donacije od strane fizičkih i pravnih osoba - novčane uplate za saniranje posljedica od potresa koje su u prošloj godini bile preko 2 milijuna kuna.
13. Šifra 681 Kazne i upravne mjere povećale su se za 4,8 puta i iznose 286.787,61 kn, efekt povećanja je u naplati novčanih kazni za komunalne i prometne prekršaje i u naplati troškova prisilne naplate.
14. Šifra 683 Ostali prihodi – iznose 952.579,12 kn, veći su za 7 puta gdje je najveći efekt na Gradu Sisku. Radi se o naplati prihoda po računima za 11. i 12. mjesec iz prethodne godine vezanih za Ugovor s Hrvatskim vodama te redovnim uplatama za ovu godinu. Zatim, u prvih šest mjeseci veći je prihod od naknada za kretanja u pješačkoj zoni nego u prošloj godini za isto razdoblje.
15. Šifra 31 Rashodi za zaposlene – ostvareni su rashodi su u iznosu od 66.152.171,27 kn, tj. 6,5% više nego prethodne godine, a rezultat je porasta plaća u gradskoj upravi i kod svih proračunskih korisnika radi rasta osnovice i povećanja broja zaposlenih kod određeni proračunskih korisnika prema potreba za provođenje određenih programa.
16. Šifra 32 Materijalni rashodi – ostvareni su u iznosu od 41.750.178,82 kn i manji su za 19,6%, a najveći efekt smanjenja je na rashodima za usluge, naknadama troškova osobama izvan radnog odnosa i ostalim nespomenutim rashodima poslovanje. Materijalni rashodi su u prošloj godini bili veći radi saniranja posljedica od potresa.
17. Šifra 34 Financijski rashodi – ostvareni su za prvih šest mjeseci u iznosu od 834.771,63 kn, te su veći za 4 puta i najveći efekt je na Gradu Sisku, a povećanje se odnosi na najvećim dijelom na plaćanje kamata po HBOR-ovom kreditu kojih u prošloj godini nije bilo radi odobrenog moratorija.
18. Šifra 35 Subvencije – ostvarene su u iznosu od 5.457.852,99 kn, što je za 72,5% veće nego u istom razdoblju prethodne godine, a radi se o subvencijama trgovačkom društvu Auto promet d.o.o..
19. Šifra 363 pomoći unutar općeg proračuna – ostvarene su u iznosu od 50.000,00 kn i radi se o isplati tekuće pomoći Općini Sunja za sufinanciranje plaća radnika na skeli koja je u prošloj godini bila isplaćena u drugoj polovici godine.
20. Šifra 38 Ostali rashodi – ostvareni su u iznosu od 8.085.114,97 kn, za 20,6% više nego lani u isto razdoblje, a efekt je u tekućim donacijama koje su u većim iznosima za humanitarne organizacije, udrugama građana i političkim strankama i tekućim donacijama iz EU sredstava.
21. Šifra 711 Prihod od prodaje materijalne imovine - prirodnih bogatstava – smanjenje prihoda od 47,2%, radi se o prodaji zemljišta u iznosu od 375.578,77 kn.
22. Šifra 721 Prihodi od prodaje građevinskih objekata – iznose 677.654,63 kn i veći su za 15% jer u ovoj godini nastavljena je otplata otkupa poslovnog prostora na kojem je postojao moratorij od 6 mjeseci koji je bio odobren u prethodnoj godini radi potresa, zatim određene nekretnine plaćene su odjednom, a ne u ratama te je stoga veći prihod u prvih šest mjeseci u ovoj godini nego za isto razdoblje u prethodnoj godini te su nastavljene otplate kupljenih nekretnina iz prethodnih godina.
23. Šifra 724 Prihodi od prodaje knjiga, umjetničkih dijela i ostalih izložbenih vrijednosti iznose 6.858 kn i veći su za 37,3% zbog većeg prihoda od prodaje starih knjiga kod proračunskog korisnika Narodna knjižnica i čitaonica V. Gotovac.
24. Šifra 412 Nematerijalna imovina – iznosi 302.749,24 kn, manja je za 54,3% jer su trenutno manja ulaganja u projektne dokumentacije.
25. Šifra 421 Građevinski objekti – rashodi su ostvareni u iznosu od 9.311.737,00 kn i smanjeni su za 27,3 % u odnosu na prethodnu godinu u istom razdoblju. U prošloj godini trajao je projekt izgradnje dvorane Zeleni brijeg, izgradnja rotora Starčevićeva-Gupčeva, uređenje parkirališnih površina na Trgu hrvatskih branitelja, te početak izgradnja prilazne ceste CRS – Zvonimirova koja se nastavila i u ovoj godini. Također, u prvih šest mjeseci 2022. pokrenuti su projekti izgradnja dijela Ulice Frana Kršinića, izgradnja park and ride parkirališta, izgradnja odgojno - obrazovnog kompleksa Galdovo, nadogradnja vrtićkog objekta Različak, radovi na kući Striegl, te projekt sustav video nadzora u Gradu Sisku, projekti izgradnje i održavanje javnih površina na području Grada Siska i projekti i geodetski radovi za izgradnju i legalizaciju objekata u vlasništvu Grada.
26. Šifra 422 Postrojenja i oprema iznosi 966.224,69 kn, i smanjeno je u odnosu na prethodnu godinu za isto razdoblje za 38,5%. Najveći efekt smanjenja je na Gradu Sisku koji je u prošloj godini imao nabavu sportske opreme za dvoranu Zeleni brijeg dok ove godine radi se o nabavi računalne opreme za gradsku upravu i gradsku blagajnu. Kod proračunskih korisnika u ovoj godini rashodi za opremu odnose se na nabavu novog namještaja i garderobe u objektu Pčelica, te namještaja i garderobe za novu dječju sobu na Različku, nabavku mobilnog digitalnog kina kod proračunskog korisnika Dom kulture Kristalna kocka vedrine, kod Gradski muzej Sisak rashodi se odnose na nabavu stolnog računala i vozilo, kod proračunskog korisnika Športsko rekreacijski centar radi se o nabavi uređaja za čišćenje sportske dvorane Zeleni brijeg i ulaganje u sportsku opremu, kod osnovne škole Sela radi se o ulaganju u uredski namještaj, kupnji profesionalne opreme za školsku kuhinju i ulaganje u sportsku opremu.
27. Šifra 424 Knjige, umjetnička dijela i ostale izložbene vrijednosti iznose 271.640,09 kn i veći su troškovi za 27,5% koji se najvećim dijelom odnosi na proračunskog korisnika Narodna knjižnica i čitaonica V. Gotovac zbog dopunjavanja knjižničnog fonda i proračunskog korisnika Gradska galerija Striegl zbog kupovine Parka skulptura Željezara Sisak i otkupa predmeta za zbirku.
28. Šifra 426 Nematerijalna proizvedena imovina iznosi 163.038,58 kn i veća je 6 puta nego u prethodnom razdoblju, a najveći efekt je na Gradu Sisku i radi se o povećanom ulaganju u računalne programe i dokumentaciju vezanu za prostorne planove.
29. Šifra 451 Dodatna ulaganja na građevinskim objektima iznose 2.261.801,84 kn i manja su za 71,5% nego za isto razdoblje u prošloj godini. U prošloj godini bila su veća ulaganja s obzirom na saniranja šteta od potresa i u realizaciji bio je projekt Centar kreativnih industrija – Kreativni inkubator Sisak. Dok u ovoj godini pokrenuta je sanacija dvorane OŠ Viktorovac, radovi su i na sanaciji PŠ Novo Pračno, te saniranje štete zgrade Gajeva 2, te nastavljaju se ulaganje na stanovima i ostalim objektima u vlasništvu Grada i provedba mjera energetske učinkovitosti što se odnose na Grad Sisak, te kod Gradskog muzeja Sisak su dodatna ulaganja na građevinskom objektu - SVETI KVIRIN.
30. Šifra 454 Dodatna ulaganja za ostalu nefinancijsku imovinu iznose 394.968,02 kn i manji su za 67,9% nego za isto razdoblje u prethodnoj godini. Radi se o ulaganju u projektne dokumentacije i elaborate vezano za odlagalište Goričica i ulaganje u komunalnu infrastrukturu za gospodarenje otpadom.
31. Šifra 544 Otplata glavnice primljenih kredita i zajmova od kreditnih i ostalih financijskih institucija izvan javnog sektora –iznosi 4.453.966,32 kn. U ovoj godini počela je otplata glavnice HBOR-ovog kredita i otplata kvartalnih rata OTP banci za otkup zgrade za knjižnicu.
32. Šifra 547 Otplata glavnica primljenih zajmova od državnog proračuna – iznosi 719.824,96 kn, radi se o povratu u državni proračun nedostajućih sredstava namirenja po pitanju porez i prirez na dohodak po godišnjoj prijavi za 2020. godinu, obveza koju je grad imao na 31.12.2021.

**Bilješke uz Izvještaj o obvezama – Obrazac Obveze**

Šifra V001 Stanje obveza na početku izvještajnog razdoblja iznosi 138.806.203,22 kn.

Šifra V002 Povećanje obveza od 01.01.2022.-30.06.2022. iznosi 152.027.129,53 kn.

Šifra V004 Podmirene obveze od 01.01.2022.-30.06.2022. iznose 168.097.024,12 kn.

Šifra V006 Stanje obveza na kraju izvještajnog razdoblja iznosi 122.736.308,63 kn, od čega na nedospjele obveze 120.416.384,76 kn, a na dospjele 2.319.923,87 kn.

Dospjele nepodmirene obveze (šifra V007) iznose 2.319.923,87 kn i to najčešće iz razloga što je u trenutku zaprimanja ulaznog računa, istome već isteklo dospijeće do čega dolazi zbog kašnjenja u dostavi računa od strane dobavljača ili zbog dužeg postupka kontrole i obrade ulaznih računa u nadležnim upravnim odjelima i zbog potvrđivanja kompenzacija.

Najveći dio nedospjelih obveza odnosi se na kreditne obveze u iznosu od 100.804.646 kn, a ostalo se odnosi na obveze za rashode poslovanja 19.295.901,00 kn, na obveze za nabavu nefinancijske imovine u iznosu 315.837,76 kn.

Bilješke sastavila: Gradonačelnica

Silvija Mužek, dipl.oec. Kristina Ikić Baniček

pročelnica UO za proračun i financije